ai4bharat/Pralekha huggingface dataset:
বস্ত্রমন্ত্রক
জেম পোর্টালে দেড় লক্ষ তন্তুবায়ের তালিকাভুক্তি
২০২০-২১ সালে হ্যান্ডলুম এক্সপোর্ট প্রোমোশন কাউন্সিল ভার্চুয়ালি ১২টি তাঁত মেলার আয়োজন করেছে
দেশের বিভিন্ন প্রান্তে তন্তুবায়রা যাতে তাঁদের উৎপাদিত পণ্য সামগ্রী বিক্রি করতে পারেন তারজন্য ৫৩টি বাজারের ব্যবস্থা করা হয়
নয়াদিল্লী, ২২ জুলাই, ২০২১
কোভিড-১৯ মহামারীর সময় তন্তুবায়রা নানা সমস্যার সম্মুখীন হন, তাদের সেই সমস্যার সুরাহা করতে কেন্দ্র বেশ কিছু পদক্ষেপ নিয়েছে।
১. কোভিড-১৯ মহামারীর কারণে প্রথাগতভাবে মেলা বা প্রদর্শনীর আয়োজন করা সম্ভব নয়। তাই হ্যান্ডলুম এক্সপোর্ট প্রমোশন কাউন্সিল ভার্চুয়াল পদ্ধতিতে মেলার আয়োজন করেছিল। এর ফলে তন্তুবায়রা তাঁদের পণ্য সামগ্রী দেশে-বিদেশে বিক্রি করার সুযোগ পান। ২০২০-২১ অর্থবর্ষে কাউন্সিল ১২টি মেলার আয়োজন করেছিল। দেশ-বিদেশের উৎসাহী ক্রেতারা এই মেলায় যথেষ্ট সাড়া দিয়েছেন। এছাড়াও দেশের বিভিন্ন প্রান্তে তন্তুবায়রা যাতে তাঁদের উৎপাদিত পণ্য সামগ্রী বিক্রি করতে পারেন তার জন্য ৫৩টি মার্কেটিং ইভেন্টের আয়োজন করা হয়।
২. ২০২০-র আগস্ট থেকে অক্টোবরের মধ্যে দেশের বিভিন্ন রাজ্যে আলোচনাচক্রের আয়োজন করা হয়, সেখানে তন্তুবায়দের নানা প্রকল্পের সুবিধা সম্পর্কে জানানো হয়।
৩. তন্তুবায়দের সাহায্য করার জন্য সরকারের ই-মার্কেট প্লেস বা জেম পোর্টালে তন্তুবায়দের নাম নথিভুক্ত করা হয়েছে। এর ফলে বিভিন্ন সরকারি দপ্তর ও সংস্থায় তন্তুবায়রা তাঁদের উৎপাদিত সামগ্রী সরাসরি বিক্রি করেছেন। এ পর্যন্ত দেড় লক্ষ তন্তুবায় এই পোর্টালে নাম নথিভুক্ত করেছেন।
৪. উৎপাদন বাড়াতে, বিক্রির কাজে দক্ষতা আনতে বিভিন্ন রাজ্যে ১২৪টি তাঁত সামগ্রী উৎপাদক সংস্থা গড়ে তোলা হয়েছে। এর ফলে ওইসব সংস্থাগুলির মারফৎ তন্তুবায়রা আরও বেশি আয় করতে পারবেন।
৫. ডিজাইন রিসোর্স সেন্টার গড়ে তোলা হয়েছে। দিল্লী, মুম্বাই, বারাণসী, আমেদাবাদ, জয়পুর, ভুবনেশ্বর এবং গুয়াহাটিতে তন্তুবায় পরিষেবা কেন্দ্রে এই রিসোর্স সেন্টার গড়ে তুলতে এনআইএফটি-র সাহায্য নেওয়া হয়। তন্তুবায়রা এখান থেকে বিভিন্ন নকশা সংগ্রহ করেন। এর মাধ্যমে তাঁদের উৎপাদিত পণ্যের গুণমান বৃদ্ধি পায় এবং সেগুলি রপ্তানীযোগ্য হয়ে ওঠে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন বস্ত্র প্রতিমন্ত্রী শ্রীমতি দর্শনা জার্দোশ।
CG/CB/NS
(Visitor Counter : 81
প্রধানমন্ত্রীরদপ্তর
রাজ্যসভার সাংসদ শ্রী অশোক গাস্তি-র প্রয়াণে প্রধানমন্ত্রীর শোক জ্ঞাপন
নয়াদিল্লী, ১৭ সেপ্টেম্বর, ২০২০
রাজ্যসভার সাংসদ শ্রী অশোক গাস্তির প্রয়াণে শোকপ্রকাশ করেছেন প্রধানমন্ত্রী শ্রী নরেন্দ্র মোদী।
(এক ট্যুইট বার্তায় প্রধানমন্ত্রী বলেছেন, ‘রাজ্যসভার সাংসদ শ্রী অশোক গাস্তি ছিলেন একজন একনিষ্ঠ কার্যকর্তা ,যিনি কর্ণাটকে দলকে শক্তিশালী করে তুলতে কঠোর পরিশ্রম করেছিলেন। তিনি সমাজের দরিদ্র ও প্রান্তিক শ্রেণীর মানুষের ক্ষমতায়ণে অগ্রণী ভূমিকা নিয়েছিলেন। তাঁর মৃত্যুতে গভীর শোক ব্যক্ত করছি। তাঁর পরিবার ও বন্ধুদের প্রতি সমবেদনা জানাচ্ছি। ওঁম শান্তি।’
CG/SS/NS
প্রতিরক্ষামন্ত্রক
করোনা সেনানীদের অভিবাদন জানালেন অগ্রভাগে থাকা সেনানীরা
নয়াদিল্লি, ০২ মে, ২০২০
করোনা সেনানীদের প্রচেষ্টাকে স্বীকৃতি দিতে এবং আগামী দিনগুলিতে তাঁদের প্রচেষ্টা অব্যাহত রাখতে বিভিন্ন ক্ষেত্রে অগ্রভাগে থাকা সেনানীদের সহায়তা সম্পর্কে সংবাদ মাধ্যমকে অবহিত করতে চিফ অফ ডিফেন্স স্টাফ জেনারেল বিপিন রাওয়ত আজ নতুন দিল্লিতে একটি সাংবাদিক সম্মেলন করেন। এই সাংবাদিক সম্মেলনে সেনা প্রধান জেনারেল মনোজ মুকুন্দ নারাভানে, নৌ-সেনা প্রধান অ্যাডমিরাল করমবীর সিং এবং বায়ুসেনা প্রধান আর কে এস ভাদৌরিয়া উপস্থিত ছিলেন।
জেনারেল বিপিন রাওয়ত জানান, গত ২৪শে মার্চ থেকে তেসরা মে পর্যন্ত সময়ে প্রত্যেক ভারতবাসীকে করোনার বিরুদ্ধে লড়াইয়ে যথাসাধ্য অবদান রাখার আবেদন জানানো হয়। অধিকাংশ ভারতবাসী লকডাউনের সিদ্ধান্তকে স্বাগত জানিয়ে বাড়ি থেকেই কাজ করার পন্থা বেছে নেন। তবে, নির্দিষ্ট সংখ্যক কিছু ভারতীয়, যাঁরা করোনা সেনানী হিসাবে ইতিমধ্যেই পরিচিতি লাভ করেছেন, তাঁরা জীবনের ঝুঁকি নিয়ে প্রতিদিন অন্যের জীবন রক্ষায় ব্রতী হয়েছেন। উদ্দেশ্য একটাই, যাতে সাধারণ মানুষকে বিভিন্ন সুযোগ-সুবিধা যথাযথভাবে পৌঁছে দেওয়া যায়। প্রত্যেক ভারতবাসী আইন-শৃঙ্খলা বজায় রেখে সরকারি প্রয়াসে সহায়তা যুগিয়েছেন। চিকিৎসক হন বা নার্স, স্যানিটেশন কর্মী হন বা পুলিশ অথবা মিডিয়া কর্মী – এরা প্রত্যেকেই এই করোনা মহামারীর বিরুদ্ধে লড়াইয়ে ভারতকে শক্তিশালী করতে নিজেদের ভূমিকা পালন করেছেন। এদের সকলের নিঃস্বার্থ অক্লান্ত প্রচেষ্টার স্বীকৃতি অবশ্যই প্রাপ্য। স্বাভাবিকভাবেই কোভিড-১৯ মোকাবিলায় এদের সকলের নিঃস্বার্থ সেবার জন্য আমরা কৃতজ্ঞ।
জেনারেল রাওয়ত আরও বলেন, সেনাবাহিনী কোভিড-১৯ মোকাবিলায় দ্বৈত নীতি গ্রহণ করেছে। এর একটি হ’ল – কার্যকরভাবে সংক্রমণ ঠেকানো এবং দ্বিতীয়, অসামরিক কর্তৃপক্ষগুলিকে সহায়তা। এক প্রশ্নের জবাবে জেনারেল রাওয়ত জানান, করোনা যুদ্ধে অগ্রভাগে থাকা কোনও সৈনিক, নৌ-কর্মী বা বায়ুসেনা কর্মী ক্ষতিগ্রস্ত হননি। যে কোনও চ্যালেঞ্জের মোকাবিলায় সেনাবাহিনী সম্পূর্ণ প্রস্তুত রয়েছে।
(CG/BD/SB
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯০ কোটি ৩৪ লক্ষ ছাড়িয়েছে
১২-১৪ বছর বয়সীদের ৩ কোটি ৫ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২০ হাজার ৪০৩
দেশে গত ২৪ ঘণ্টায় ৩ হাজার ২০৭ জন নতুন করে আক্রান্ত হয়েছেন
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক ভিত্তিতে আক্রান্তের হার বর্তমানে ০.৮২ শতাংশ
নয়াদিল্লী, ০৯ মে, ২০২২
ভারতে কোভিড-১৯ টিকাকরণ ১৯০ কোটি ৩৪ লক্ষ ৯০ হাজার ৩৯৬ ছাড়িয়েছে। ১২-১৪ বছর বয়সীদের কোভিড-১৯ টিকাকরণ গত ১৬-ই মার্চ থেকে শুরু হয়েছে। এখনও পর্যন্ত এই বয়সী ছেলেমেয়েদের ৩ কোটি ৫ লক্ষ ৭ হাজার ৯৭৪টি টিকার প্রথম ডোজ দেওয়া হয়েছে। একইভাবে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয় গত ১০-ই এপ্রিল থেকে।
আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ-
|
|
স্বাস্থ্যকর্মী
|
|
প্রথম ডোজ
|
|
১,০৪,০৫,৮১০
|
|
দ্বিতীয় ডোজ
|
|
১,০০,২৪,৭১১
|
|
প্রিকশন ডোজ
|
|
৪৯,৩৪,৫৭৪
|
|
অগ্রভাগে থাকা স্বাস্থ্যকর্মী
|
|
প্রথম ডোজ
|
|
১,৮৪,১৬,৯১২
|
|
দ্বিতীয় ডোজ
|
|
১,৭৫,৫৫,৩০৫
|
|
প্রিকশন ডোজ
|
|
৭৯,৫১,৩৯৬
|
|
১২-১৪ বছর বয়সী
|
|
প্রথম ডোজ
|
|
৩,০৫,০৭,৯৭৪
|
|
দ্বিতীয় ডোজ
|
|
৯৮,৮৫,১৮৭
|
|
১৫-১৮ বছর বয়সী
|
|
প্রথম ডোজ
|
|
৫,৮৭,৩৯,৪৫৬
|
|
দ্বিতীয় ডোজ
|
|
৪,৩২,১৮,০৮৪
|
|
১৮-৪৪ বছর বয়সী
|
|
প্রথম ডোজ
|
|
৫৫,৬২,৫৪,৪২৭
|
|
দ্বিতীয় ডোজ
|
|
৪৮,২০,৪২,৭৭৬
|
|
প্রিকশন ডোজ
|
|
২,৮৭,২০৪
|
|
৪৫-৫৯ বছর বয়সী
|
|
প্রথম ডোজ
|
|
২০,৩০,৫৬,৭৭৫
|
|
দ্বিতীয় ডোজ
|
|
১৮,৮৯,৭৯,৮৪৭
|
|
প্রিকশন ডোজ
|
|
৮,০৭,৫০৬
|
|
৬০ বছরের বেশি বয়সী
|
|
প্রথম ডোজ
|
|
১২,৬৯,৬৫,০৭৬
|
|
দ্বিতীয় ডোজ
|
|
১১,৭৭,৬৮,৭৫০
|
|
প্রিকশন ডোজ
|
|
১,৫৬,৮৮,৬২৬
|
|
প্রিকশন ডোজ
|
|
২,৯৬,৬৯,৩০৬
|
|
মোট
|
|
১,৯০,৩৪,৯০,৩৯৬
দেশে সুস্পষ্টভাবে করোনায় আক্রান্তের সংখ্যা বর্তমানে ২০ হাজার ৪০৩ যা মোট আক্রান্তের ০.০৫ শতাংশ।
জাতীয় স্তরে সুস্থতার হার ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ৪১০ জন। এরফলে মহামারী শুরুর সময় থেকে মোট সুস্থতার সংখ্যা ৪ কোটি ২৫ লক্ষ ৬০ হাজার ৯০৫।
দেশে গত ২৪ ঘণ্টায় নতুন করে আক্রান্ত হয়েছেন ৩ হাজার ২০৭ জন।
দেশে গত ২৪ ঘণ্টায় ৩ লক্ষ ৩৬ হাজার ৭৭৬টি কোভিড-১৯ নমুনা পরীক্ষা হয়েছে। এরফলে মোট নমুনা পরীক্ষার সংখ্যা ৮৪ কোটি ১০ লক্ষ ২৯ হাজার ৮৫৮।
সাপ্তাহিক ভিত্তিতে আক্রান্তের হার বর্তমানে ০.৮২ শতাংশ এবং দৈনিক ভিত্তিতে আক্রান্তের হার ০.৯৫ শতাংশ।
CG/BD/NS
প্রধানমন্ত্রীরদপ্তর
মালয়লী নববর্ষে প্রধানমন্ত্রীর শুভেচ্ছা
নতুনদিল্লি, ১৭ই আগস্ট, ২০২০
প্রধানমন্ত্রী শ্রী নরেন্দ্র মোদী মালয়লী নববর্ষে জনসাধারণকে শুভেচ্ছা জানিয়েছেন।
এক শুভেচ্ছা বার্তায় প্রধানমন্ত্রী বলেছেন, “চিঙ্গম মাসের সুচনায় সকলকে, বিশেষত আমার মালয়লী বোন ও ভাইদের শুভেচ্ছা জানাই। প্রার্থনা করি নতুন বছর সকলের জন্য সাফল্য, সুস্বাস্থ্য ও সমৃদ্ধি নিয়ে আসুক।“
(CG/CB
অসামরিকবিমানপরিবহণমন্ত্রক
কালবুর্গী এবং তিরুপতির মধ্যে উড়ান প্রকল্পের আওতায় প্রথম সরাসরি বিমান চলাচল শুরু
নতুন দিল্লি, ১১ জানুয়ারি, ২০২১
ভারতের আঞ্চলিক বিমান সংযোগ বাড়ানোর ক্ষেত্রে আরও একটি উল্লেখযোগ্য পদক্ষেপ হিসেবে স্টার এয়ার আজ ভারত সরকারের আঞ্চলিক সংযোগ প্রকল্প – উড়ে দেশ কা আম নাগরিক  বা উড়ান প্রকল্পের আওতায় কর্ণাটকের কালবুর্গী থেকে অন্ধ্রপ্রদেশের তিরুপতি পর্যন্ত দৈনিক উড়ান চলাচলের কাজ শুরু করেছে। এই উড়ান প্রকল্পের দুটি লক্ষ্য রয়েছে। একটি হলো, দেশের সাধারণ নাগরিকদের জন্য সাশ্রয়ী মূল্যে বিমান যাত্রার সুযোগ করে দেওয়া। অন্যটি হলো, দেশের এক প্রান্তের সঙ্গে অন্য প্রান্তের সংযোগ বৃদ্ধি। এই প্রকল্প চালু হওয়ার পর থেকে আজ পর্যন্ত ৫টি হেলিপোর্টস ও ২টি ওয়াটার অ্যারোড্রামস পরিষেবা সহ ৩০৫টি উড়ান রুট এবং ৫৩টি বিমান বন্দর চালু করা হয়েছে।
উড়ান প্রকল্পের আওতায় কালবুর্গী বিমানবন্দর নির্মাণের কাজ সফলভাবে শেষ হওয়ার ১ বছরের মধ্যে বিমান চলাচল শুরু হয়েছে। এই বিমানবন্দরটি ক্রমশই দেশের গুরুত্বপূর্ণ বিমানবন্দর হয়ে উঠছে। ইতিমধ্যে ১ হাজার বিমান এবং ৪৩ হাজারেরও বেশি যাত্রী যাতায়াত করেছে এই বিমানবন্দরের মাধ্যমে। এদিন এই রুটে বিমান পরিষেবা সূচনা অনুষ্ঠানে উপস্থিত ছিলেন ভারতীয় বিমানবন্দর কর্তৃপক্ষ এবং অসামরিক বিমান চলাচল মন্ত্রকের একাধিক আধিকারিক।
অসামরিক বিমান চলাচল মন্ত্রক কালবুর্গী থেকে তিরুপতি পর্যন্ত সরাসরি বিমান পরিষেবা চালু করার জন্য একাধিক আবেদন পেয়েছিল। তিরুপতি শহর অন্ধ্রপ্রদেশের আধ্যাত্মিক রাজধানী হিসেবেও পরিচিত। এখানে বিখ্যাত শ্রী ভেঙ্কটেশ্বর স্বামী মন্দির বা তিরুপতি বালাজী মন্দির রয়েছে। বিশ্বের মধ্যে সর্বাধিক দর্শনীয় মন্দির হলো এটি। প্রতিদিন গড়ে ৫০ থেকে ১ লক্ষ পুন্যার্থী এখানে আসেন। এছাড়াও শ্রী ভেঙ্কটেশ্বর জাতীয় উদ্যান, হরিণ পার্ক সহ নানা দর্শনীয় স্থানও রয়েছে এখানে। এই সব কথা মাথায় রেখেই সরাসরি এই বিমান পরিষেবা চালু করা হয়েছে।
এতদিন এই দুই শহরের মধ্যে সরাসরি কোনো বিমান সংযোগ ছিল না। যার ফলে সাধারণ মানুষকে দীর্ঘ রেল যাত্রা অথবা সড়ক পথে এখানে আসতে হতো। সেক্ষেত্রে সড়ক পথে ১২ ঘন্টা এবং ট্রেন পথে ২০ ঘন্টা সময় লেগে যেতো। এখন দুই শহরের মধ্যে ৬৩০ কিলোমিটার পথ অতিক্রম করতে সময় লাগবে মাত্র ৭০ মিনিট।
স্টার এয়ার এই রুটে সাপ্তাহিক তিনটি বিমান চালাবে। কালবুর্গী থেকে সোম, বুধ, শুক্র এবং রবি সকাল ৯টা ৫৫ মিনিটে বিমানটি ছাড়বে এবং সকাল ১১টা ৫ মিনিটে তিরুপতিতে এসে পৌঁছবে। অন্যদিকে, ওই একই দিনে দুপুর ২টো ২৫ মিনিটে তিরুপতি থেকে ছাড়বে এবং বিকাল ৩টে ৩০ মিনিটে কালবুর্গীতে এসে পৌঁছবে।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে মার্কিন প্রতিরক্ষা সচিব লয়েড জেমস্ অস্টিন থ্রি সাক্ষাৎ করেছেন
নতুন দিল্লি, ১৯ই মার্চ, ২০২১
প্রধানমন্ত্রী শ্রী নরেন্দ্র মোদীর সঙ্গে আজ ভারত সফররত মার্কিন প্রতিরক্ষা সচিব লয়েড জেমস্ অস্টিন থ্রি সাক্ষাৎ করেছেন।
মি. অস্টিন, প্রধানমন্ত্রীকে রাষ্ট্রপতি বাইডেনের শুভেচ্ছা জানিয়েছেন।
প্রধানমন্ত্রী, দুটি দেশের মধ্যে উষ্ণ ও নিবিড় সম্পর্ককে স্বাগত জানিয়েছেন। অভিন্ন গণতান্ত্রিক মূল্যবোধ, বহুস্তরীয় এবং নিয়ম ভিত্তিক অঙ্গীকারের উপর এই সম্পর্ক গড়ে উঠেছে।
দুটি দেশের মধ্যে কৌশলগত অংশীদারিত্বের বিষয়ে প্রধানমন্ত্রী তাঁর পরিকল্পনার কথা জানিয়েছেন। ভারত – মার্কিন সম্পর্কে দ্বিপাক্ষিক প্রতিরক্ষা সহযোগিতার উপর তিনি গুরুত্ব দিয়েছেন। রাষ্ট্রপতি বাইডেনকে তাঁর শুভেচ্ছা পৌঁছে দেওয়ার জন্য প্রধানমন্ত্রী প্রতিরক্ষা সচিবকে অনুরোধ করেছেন।
দুটি দেশের মধ্যে দ্বিপাক্ষিক প্রতিরক্ষা সম্পর্ককে আরো দৃঢ় করার বিষয়ে মার্কিন সরকারের অঙ্গীকারের কথা মি. অস্টিন আবারও জানিয়েছেন। শান্তি, স্থিতিশীল এবং সমৃদ্ধ ভারত – প্রশান্ত মহাসাগরীয় অঞ্চল গড়ে তুলবার জন্য মার্কিন সরকারের কৌশলগত অংশীদারিত্ব বৃদ্ধি করতে আগ্রহী বলেও তিনি এই সাক্ষাৎ-এর সময়ে জানিয়েছেন।
প্রধানমন্ত্রীরদপ্তর
কাজাখস্তানের রাষ্ট্রপতি নির্বাচনে জয়লাভ করায় রাষ্ট্রপতি কাশিম-জোমার্ট টোকাইয়েভ-কে প্রধানমন্ত্রীর অভিনন্দন
নয়াদিল্লি, ২১ নভেম্বর, ২০২২
প্রধানমন্ত্রী শ্রী নরেন্দ্র মোদী কাজাখস্তানের রাষ্ট্রপতি নির্বাচনে জয়লাভ করায়, রাষ্ট্রপতি কাশিম-জোমার্ট টোকাইয়েভ-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“কাজাখস্তানে রাষ্ট্রপতি নির্বাচনে জয়লাভ করায় রাষ্ট্রপতি @TokayevKZ –কে আমার উষ্ণ অভিনন্দন।
দ্বিপাক্ষিক অংশীদারিত্ব আরও শক্তিশালী করে তুলতে আমরা একযোগে কাজ করবো। @AkordaPress”
PG/CB/NS
(
গ্রামোন্নয়নমন্ত্রক
দেশ জুড়ে প্রায় পাঁচ হাজার মহিলা অপুষ্টিজনিত সমস্যার বিষয়ে সকলকে সচেতন করছেন
নয়াদিল্লি, ১২ মার্চ, ২০২২
দীনদয়াল উপাধ্যায় গ্রামীণ কৌশল্যা যোজনা  এবং রুরাল সেলফ এমপ্লয়মেন্ট ট্রেনিং ইন্সটিটিউট  – এর ৫ হাজারেরও বেশি প্রশিক্ষণপ্রাপ্ত মহিলা দেশ জুড়ে ১০০টিরও বেশি পদযাত্রার আয়োজন করেছে। গ্রামাঞ্চলের মহিলাদের মধ্যে অপুষ্টিজনিত সমস্যা, রক্তাল্পতা এবং জন্মের সময় শিশুদের কম ওজনের মতো সমস্যার বিষয়ে সচেতন করে তোলাই এই কর্মসূচির মূল উদ্দেশ্য। আজাদি কা অমৃত মহোৎসব উদযাপনের অঙ্গ হিসাবে গ্রামোন্নয়ন মন্ত্রক ‘অপুষ্টি থেকে স্বাধীনতা’ শীর্ষক এই পদযাত্রার আয়োজন করেছে। গ্রামাঞ্চলে পায়ে হেঁটে, সাইকেলে করে বিভিন্ন প্ল্যাকার্ড ও পোস্টার নিয়ে মহিলারা সচেতনতার উদ্যোগ নিয়েছেন। রাজ্যগুলির গ্রামাঞ্চলের জীবন জীবিকা মিশন, আরএসইটিআই, এই প্রকল্পের সঙ্গে যুক্ত সংস্থাগুলি এবং প্রকল্পের সুবিধাভোগীরা দেশের বিভিন্ন প্রান্তে র্যালিগুলিতে অংশগ্রহণ করেছেন।
২০১৪’র ২৫শে সেপ্টেম্বর দীনদয়াল উপাধ্যায় গ্রামীণ কৌশল্যা যোজনার সূচনা হয়। কেন্দ্রীয় গ্রামোন্নয়ন মন্ত্রক এই প্রকল্পের মাধ্যমে দেশ জুড়ে কর্মসংস্থানের সঙ্গে যুক্ত দক্ষতা প্রশিক্ষণের ব্যবস্থা করেছে। গ্রামাঞ্চলের দরিদ্র যুবক-যুবতীরা এই প্রকল্পের মাধ্যমে প্রশিক্ষিত হয়ে কাজের সন্ধান পাচ্ছেন। দেশের ২৭টি রাজ্য ও ৩টি কেন্দ্রশাসিত অঞ্চলে এই প্রকল্প বাস্তবায়িত হচ্ছে। ২০২২ – এর ২৮শে ফেব্রুয়ারি পর্যন্ত ৬১১ রকমের কাজ সম্পর্কে মোট ১১ লক্ষ ৫২ হাজার যুবক-যুবতী ২৩৮১টি প্রশিক্ষণ কেন্দ্র থেকে প্রশিক্ষণ পেয়েছেন। এদের মধ্যে ৭ লক্ষ ১৫ হাজার যুবক-যুবতী প্রশিক্ষণ শেষে কাজ পেয়েছেন।
আরএসিটিআই কর্মসূচিতে কেন্দ্রীয় গ্রামোন্নয়ন মন্ত্রক ছাড়াও রাজ্য সরকার ও স্পনসর ব্যাঙ্ক যুক্ত রয়েছে। ব্যাঙ্কগুলি তাদের লিড ডিস্ট্রিক্টে কমপক্ষে একটি এ ধরনের প্রতিষ্ঠান খুলবে, যেখান থেকে গ্রামাঞ্চলের যুবক-যুবতীরা স্বনির্ভর হয়ে ওঠা বা শিল্প স্থাপনের জন্য উদ্যোগী হবেন। এই প্রকল্পের আওতায় ৬৪টি পাঠক্রমে ৪০ লক্ষ ৩০ হাজার গ্রামের মানুষ প্রশিক্ষিত হয়েছেন। এদের মধ্যে ২৮ লক্ষ ৩৯ হাজার জন বিভিন্ন ক্ষেত্রে জীবিকা নির্বাহ করছেন। এই কর্মসূচি বাস্তবায়নে বর্তমানে দেশের ২৩টি লিডিং ব্যাঙ্ক সহযোগিতা করছে। দেশের ২৮টি রাজ্য ও ৭টি কেন্দ্রশাসিত অঞ্চলে এই প্রকল্প বাস্তবায়িত হচ্ছে।
CG/CB/SB
(Visitor Counter : 153
মানবসম্পদবিকাশমন্ত্রক
“মেরি মাটি, মেরা দেশ” প্রচারাভিযানের অঙ্গ হিসেবে অরবিন্দ ভবন থেকে মাটি সংগ্রহ করলেন ধর্মেন্দ্র প্রধান
কলকাতা ১৪ সেপ্টেম্বর, ২০২৩
কেন্দ্রীয় শিক্ষা, দক্ষতা উন্নয়ন এবং উদ্যোগ বিষয়ক মন্ত্রী শ্রী ধর্মেন্দ্র প্রধান আজ “মেরি মাটি, মেরা দেশ” প্রচারাভিযানের অঙ্গ হিসেবে কলকাতার অরবিন্দ ভবনে যান। প্রধানমন্ত্রী শ্রী নরেন্দ্র মোদী এই প্রচারাভিযানের সূচনা করেছেন। কেন্দ্রীয় শিক্ষামন্ত্রী অরবিন্দ ভবনে শ্রী অরবিন্দ ঘোষের স্মৃতিতে শ্রদ্ধাজ্ঞাপন করেন ও সেখান থেকে মাটি সংগ্রহ করেন।
অনুষ্ঠানে শ্রী প্রধান বলেন, শ্রী অরবিন্দের চিন্তাভাবনা ও অবদান আমাদের দেশের ভাগ্যগঠনে গুরুত্বপূর্ণ ভূমিকা পালন করেছে। ঔপনিবেশিক মানসিকতা থেকে মুক্ত হওয়ার জন্য তাঁর সর্বদাই জোরালো বক্তব্য ছিল। মন্ত্রী বলেন, “মেরি মাটি, মেরা দেশ” প্রচারাভিযানের অঙ্গ হিসেবে কলকাতায় শ্রী অরবিন্দের জন্মস্থান থেকে পবিত্র মাটি সংগ্রহ করতে পেরে তিনি আশীর্বাদধন্য। ‘শ্রেষ্ঠ ভারত’ গঠনের জন্য দূরদৃষ্টি সর্বদাই আমাদের পথ দেখায়।
শ্রী প্রধান বলেন, জাতীয় শিক্ষানীতি ২০২০, বাস্তব শিক্ষা সম্পর্কে শ্রী অরবিন্দের চিন্তাভাবনার সঙ্গে সাযুয্যপূর্ণ। শিশুর বিকাশে এবং সার্বিক উন্নয়নে প্রকৃত শিক্ষা প্রদানে সক্ষম। মন্ত্রী বলেন, আগামী ২৫ বছরে উন্নত ভারত গঠনের জন্য “৫ প্রণ” বা ৫টি প্রতিজ্ঞা যথাযথভাবে পালন করতে হবে।
আজাদি কা অমৃত মহোৎসবের সময় সমগ্র দেশ জাতপাতের ঊর্ধ্বে উঠে জাতীয় একতা দেখিয়েছে। তিনি বলেন, দেশ গঠনে, ভারতীয় সংস্কৃতি ও ঐতিহ্য এবং জাতীয় একতা-অখণ্ডতা রক্ষায় আসুন আমরা সকলে অংশ নিই ও দেশকে স্বাধীন করতে যাঁরা জীবন উৎসর্গ করেছেন তাঁদের সশ্রদ্ধ প্রণাম জানিয়ে তাঁদের স্মরণ করি।
অরবিন্দ ভবন থেকে সংগ্রহ করা মাটি দিল্লিতে যে অমৃতবাটিকা তৈরি হবে সেখানে ব্যবহার করা হবে।
AC /SSS/PM/AG
(Visitor Counter : 43
প্রধানমন্ত্রীরদপ্তর
প্রধানমন্ত্রী আগামীকাল রাষ্ট্রীয় স্বচ্ছতা কেন্দ্রের উদ্বোধন করবেন
নতুন দিল্লি, ৭ই অগাস্ট, ২০২০
প্রধানমন্ত্রী নরেন্দ্র মোদী আগামীকাল স্বচ্ছ ভারত মিশনের অধীনে রাষ্ট্রীয় স্বচ্ছতা কেন্দ্রের উদ্বোধন করবেন। মহাত্মা গান্ধীর প্রতি শ্রদ্ধা নিবেদন করে গত ২০১৭ সালের ১০ই এপ্রিল প্রধানমন্ত্রী প্রথম রাষ্ট্রীয় স্বচ্ছতা কেন্দ্রর কথা ঘোষণা করেন।গান্ধীজীর চম্পারন সত্যাগ্রহর শতবর্ষ উদযাপন উপলক্ষে এই ঘোষনা করা হয়।
রাষ্ট্রীয় স্বচ্ছতা কেন্দ্র গড়ে তোলার মধ্যে দিয়ে আগামী প্রজন্মের প্রতি,বিশ্বের সর্ববৃহৎ ব্যবহারিক পরিবর্তন প্রচার তথা স্বচ্ছ ভারত মিশনের সাফল্য বার্তা পৌঁছে দেওয়া হবে। স্বচ্ছতা এবং সেই সম্পর্কিত তথ্য যোগান দেওয়ার পাশাপাশি সচেতনতা এবং শিক্ষা ক্ষেত্রে এই কেন্দ্র বিশেষ ভাবে সহায়ক হবে। কেন্দ্রের ডিজিটাল এবং বহির্বিভাগীয় সংস্থা স্থাপনে ভারসাম্য বজায় থাকবে।কমপ্লেক্সটিতে প্রক্রিয়া এবং সক্রিয়তার পারষ্পরিক মাধ্যমে শিখণ,অনুশীলন,আন্তর্জাতিক মাপকাঠি,সাফল্য ইত্যাদি তুলে ধরা হবে।
১ নম্বর কক্ষে,দর্শনার্থীরা ৩৬০⁰ অভূতপূর্ব অডিও ভিসুয়াল প্রদর্শনী উপভোগ করতে পারবেন। এই প্রদর্শনীতে, " বিশ্ব ইতিহাসে সর্ববৃহৎ ব্যবহারিক পরিবর্তনের প্রচার,একটি যাত্রা" শীর্ষক ভারতের স্বচ্ছতার গল্প তুলে ধরা হবে। ২ নম্বর কক্ষে,পারস্পরিক সম্বন্ধ যুক্ত এল ই ডি প্যানেল,হলোগ্রাম বক্স, খেলা সহ নানান পদ্ধতিতে,বাপুর স্বচ্ছ ভারতের স্বপ্ন,কতটা সার্থক হয়েছে তা তুলে ধরা হবে। কেন্দ্রের লাগোয়া উন্মুক্ত স্থানে প্রদর্শনীর মাধ্যমে ভারতের সত্যাগ্রহ থেকে স্বচ্ছগ্রহ পর্যন্ত যাত্রার বিবরণ তুলে ধরা হবে। কেন্দ্রের দেওয়াল গুলিতে শৈল্পিক মুরালের মাধ্যমে মিশনের সাফল্য তুলে ধরা হবে।
রাষ্ট্রীয় স্বচ্ছতা কেন্দ্র ঘুরে দেখার পর,প্রধানমন্ত্রী দিল্লী সহ অন্যান্য ৩৬ টি রাজ্য এবং কেন্দ্র শাসিত অঞ্চলের বিদ্যালয়ের ছাত্রছাত্রীদের সঙ্গে কথা বলবেন। এম্পিথিয়েটারে সামাজিক দূরত্ব বজায় রাখার সব রকম ব্যবস্থা নেওয়া হয়েছে। এরপর প্রধানমন্ত্রী দেশবাসীর উদ্দেশ্যে ভাষণ দেবেন।
স্বচ্ছ ভারত মিশন ভারতের গ্রামীন অঞ্চলের স্বাস্থ্যব্যবস্থার আমূল পরিবর্তন আনতে সক্ষম হয়েছে। ৫৫ কোটি মানুষ এখন প্রকাশ্যে শৌচকর্ম না করে শৌচাগার ব্যবহার করছেন। এই কারনে আন্তর্জাতিক মহল থেকে ভারতকে প্রশংসা করা হয়। ভারত পথ দেখিয়েছে,এখন বিশ্বের অন্যান্য দেশ তা অবলম্বন করছে। এই মিশন এখন দ্বিতীয় পর্যায়ে রয়েছে। এই পর্যায়ে, এই অবস্থা বজায় রাখার পাশাপাশি সকলের জন্য কঠিন এবং তরল বর্জ্য ব্যবস্থাপনার নিশ্চিত করার উদ্যোগ নেওয়া হয়েছে।
(CG/PPM
দক্ষতাউন্নয়নওশিল্পোদ্যোগমন্ত্রক
বিশ্ব দক্ষতা প্রতিযোগিতা ২০১৯ – এর জন্য ভারতীয় দল ঘোষিত
নয়াদিল্লি, ০১ আগস্ট, ২০১৯
রাশিয়ার কাজানে আগামী ২২ – ২৭শে আগস্ট, দ্বিবার্ষিক বিশ্ব দক্ষতা প্রতিযোগিতায় অংশগ্রহণের জন্য ভারতীয় দলের সদস্যদের নাম ঘোষণা করা হয়েছে। ১৭টি রাজ্য ও কেন্দ্রশাসিত অঞ্চল থেকে নির্বাচিত ৪৮ সদস্যের একটি দল আন্তর্জাতিক মানের এই দক্ষতা প্রতিযোগিতায় ভারতের প্রতিনিধি হিসাবে যোগ দিচ্ছেন। আঞ্চলিক ও জাতীয় পর্যায়ে প্রতিযোগিতার মাধ্যমে এই সদস্যদের নির্বাচিত করা হয়েছে। ভারতীয় প্রতিযোগী দলের সদস্যদের গড় বয়স ২২। সর্বকনিষ্ঠ সদস্যের বয়স ১৭।
বিশ্বের সর্ববৃহৎ দক্ষতা প্রদর্শন সংক্রান্ত এই প্রতিযোগিতায় ৬০টি দেশের ১ হাজার ৫০০-রও বেশি প্রতিযোগী ৫৫টি বিভাগে অংশ নিচ্ছেন। এই দক্ষতা প্রতিযোগিতাকে ‘দক্ষতা অলিম্পিক’ হিসাবেও উল্লেখ করা হয়ে থাকে। ভারতীয় প্রতিনিধি দলের সদস্যরা ৪৪টি বিভাগে অংশ নেবেন। এর মধ্যে রয়েছে – মোবাইল রোবোটিক্স, প্রোটোটাইপ মডেলিং, হেয়ার ড্রেসিং, ব্যাঙ্কিং, কনফেকশনারি এবং প্যাটিজস্যারি, ওয়েল্ডিং, ব্রিক লেইং, কার পেন্টিং, ফ্লোরিস্ট্রি প্রভৃতি।
জাতীয় দক্ষতা উন্নয়ন নিগম ২০১১ থেকে দ্বিবার্ষিক এই প্রতিযোগিতায় ভারতীয় প্রতিনিধি দলকে নেতৃত্ব দিয়ে আসছে। ২০১৭’য় আবুধাবিতে আয়োজিত এই প্রতিযোগিতায় ভারত একটি রৌপ্য, একটি ব্রোঞ্জ এবং উৎকর্ষতার স্বীকৃতি-স্বরূপ নয়টি পদক পায়। এই প্রতিযোগিতায় ভারত ৫৬টি দেশের মধ্যে ১৯তম স্থান অর্জন করে। পদক সংখ্যার দিক থেকে যা এখনও সেরা সাফল্য।
কাজানে আয়োজিত এবারের প্রতিযোগিতায় ভারতীয় দলের ৪৮ জন সদস্যের মধ্যে পশ্চিমবঙ্গের দু’জন রয়েছেন। এরা হলেন – মহম্মদ রমজান মোমিন  এবং সঞ্জয় প্রামাণিক । উল্লেখযোগ্য বিষয় হ’ল – ভারতীয় দলের প্রতিযোগীদের অধিকাংশের পারিবারিক অবস্থা স্বচ্ছল নয়। এই প্রতিযোগীদের মধ্যে ৩৫ শতাংশ পরিবারের উপার্জনকারীরা হয় কৃষি ক্ষেত্র অথবা দিনমজুর হিসাবে জীবনযাপন করেন।
CG/BD/SB
(Visitor Counter : 102
বস্ত্রমন্ত্রক
৫৬ হাজার ৯৩৪ জন তন্তুবায়কে দক্ষতা উন্নয়নের প্রশিক্ষণ দেওয়া হয়েছে
নয়াদিল্লি, ২২ জুলাই, ২০২১
মন্ত্রকের প্রশাসনিক নিয়ন্ত্রণাধীনে থাকা ২৮টি তন্তুবায় পরিষেবা কেন্দ্রের মাধ্যমে তাঁতশিল্পীদের প্রশিক্ষণ কর্মসূচি আয়োজন করা হচ্ছে। বস্ত্র মন্ত্রকের পক্ষ থেকে ২০১৫-১৬ থেকে ২০২০-২১ পর্যন্ত উত্তর প্রদেশের ৫ হাজার ৪৯৮ জন তন্তুবায় সহ সারা দেশের ৫৬ হাজার ৯৩৪ জন তাঁতশিল্পীকে দক্ষতা উন্নয়নের প্রশিক্ষণ দেওয়া হয়েছে। তাঁতশিল্প এবং তন্তুবায়দের কল্যাণে বস্ত্র মন্ত্রক সারা দেশে নিম্নলিখিত কর্মসূচিগুলি রূপায়ণ করছে –
জাতীয় তাঁতশিল্প উন্নয়ন কর্মসূচি; সুসংবদ্ধ তাঁতশিল্প ক্লাস্টার উন্নয়ন কর্মসূচি; তন্তুবায়দের জন্য সুসংবদ্ধ উন্নয়ন কর্মসূচি এবং সুতো সরবরাহ কর্মসূচি।
উপরোক্ত ৪টি কর্মসূচির আওতায় কাঁচামাল সংগ্রহ, তাঁত যন্ত্র সামগ্রী সংগ্রহ, নক্শা উদ্ভাবন, পণ্য সামগ্রীতে বৈচিত্র্যকরণ, পরিকাঠামো উন্নয়ন, দক্ষতার মানোন্নয়ন, তাঁত ইউনিটগুলির আলোকিতকরণ সহ দেশ-বিদেশের বাজারে তাঁতজাত সামগ্রীর বিপণন এবং স্বল্প সুদের হারে ঋণ সহায়তার মতো সুবিধা দেওয়া হয়ে থাকে।
তন্তুবায়দের দক্ষতার মানোন্নয়ন একটি ধারাবাহিক প্রক্রিয়া। এই লক্ষ্যে বিভিন্ন কারিগরি ক্ষেত্রে তন্তুবায়দের প্রয়োজন-ভিত্তিক দক্ষতার মানোন্নয়ন কর্মসূচি পরিচালিত হয়। এছাড়াও, সমর্থ কর্মসূচির আওতায় বস্ত্র ক্ষেত্রে দক্ষতা বাড়ানোর উদ্যোগ নেওয়া হয়েছে।
রাজ্যসভায় আজ এক লিখিত জবাবে এই তথ্য দেন বস্ত্র প্রতিমন্ত্রী শ্রীমতী দর্শনা জার্দোশ।
CG/BD/SB
(Visitor Counter : 93
কর্মী, জন-অভিযোগএবংপেনশনমন্ত্রক
ডিএআরপিজি-এর সচিব জেকেআইজিআরএএমএস-এর অগ্রগতি ও কার্যকারিতা বিষয়ক এক পর্যালোচনা বৈঠকে পৌরোহিত্য করেছেন
নতুন দিল্লি, ২৩ জুন, ২০২৩
প্রশাসনিক সংস্কার এবং জনঅভিযোগ বিষয়ক কেন্দ্রীয় সচিব শ্রী ভি শ্রীনিবাস আজ জম্মু-কাশ্মীরের অভিযোগ নিষ্পত্তিকরণ বিষয়ক আধিকারিকদের এক বৈঠকে পৌরোহিত্য করেন । জম্মু-কাশ্মীর সুসংহত অভিযোগ নিষ্পত্তি এবং নজরদারি ব্যবস্থাপনা -এর কার্যকারিতা পর্যালোচনা করেন তিনি ।
জম্মু-কাশ্মীরের জনঅভিযোগ দফতরের সচিব রেহানা বাতুল এবং ডিএআরপিজি-র কারিগরি বিভাগের আধিকারিক সহ বরিষ্ঠ আধিকারিকরা, জেকেএলজিজিসি-র আধিকারিক ও প্রতিনিধি এবং জম্মু-কাশ্মীরের প্রশাসনিক বিভাগের নোডাল আধিকারিকরা এই বৈঠকে যোগ দেন ।
বৈঠকে জেকেআইজিআরএএমএস পোর্টালের কার্যকারিতা সম্পর্কিত নানান দিক নিয়ে আলোচনা হয় । এছাড়াও জম্মু-কাশ্মীরের অভিযোগ নিষ্পত্তিকরণ ব্যবস্থাপনার আরও মজবুত করার বিষয়ে পথদিশা নিয়েও মত বিনিময় করা হয় ।
আধিকারিকদের ডিএআরপিজি-এর সচিব ব্যবহার বান্ধব কার্যকর পোর্টালের গুরুত্ব সম্পর্কে আধিকারিকদের অবহিত করেন । সহজে নাগরিকরা যাতে তাদের অভিযোগ নথিভুক্ত করতে পারেন তারজন্য পোর্টাল সরলীকরণ প্রয়োজন বলেও মন্তব্য করেন তিনি । সচিব জনগনের চাহিদা পূরণে এই ব্যবস্থার অবিরাম উন্নয়নের ওপরেও জোর দেন । বৈঠকে তিনি নোডাল আধিকারিকের মতামত জানতে চান । পরে কেন্দ্রীয় সচিব কার্যকরভাবে অভিযোগ নিষ্পত্তির জন্য নিম্নলিখিত বিষয়গুলিতে জোর দেন ।
১. প্রকল্প ভিত্তিক অভিযোগের ব্যবস্থা
২. অভিযোগ নজরদারি সংক্রান্ত ড্যাশবোর্ড চালু
৩. নোডাল আধিকারিকের জন্য সেবত্তম প্রকল্পে প্রশিক্ষণের ব্যবস্থা
৪. কল সেন্টারগুলির থেকে ফিডব্যাক গ্রহণের ব্যবস্থা
৫. অভিযোগ নিষ্পত্তির নিরিখে জেলা/দফতরগুলির ক্রমতালিকা প্রকাশ
৬. জেকেআইজিআরএএমএস পোর্টালে আবেদন ব্যবস্থা চালু ইত্যাদি
বৈঠকে জনঅভিযোগ সংক্রান্ত সচিব শ্রীমতি রেহানা বাতুল কেন্দ্রীয় সচিবকে জেকেআইজিআরএমএসএ পোর্টালে সামগ্রিক কার্যকারিতা সম্পর্কে ও এর মাধ্যমে অভিযোগ নিষ্পত্তির বিষয়ে অবহিত করেন । তিনি বলেন, বর্তমানে জেকেআইজিআরএমএসএ অভিযোগ নিষ্পত্তির হার ৯৬ শতাংশ । এই পোর্টালে ৩ লক্ষ ২২ হাজার ৯৬৪টি অভিযোগ এসেছিল । যার মধ্যে এপর্যন্ত ৩ লক্ষ ১০ হাজার ১৩২টি অভিযোগের নিষ্পত্তি হয়েছে । তিনি আরও বলেন, কেন্দ্রীয় সচিবের চাহিদা অনুযায়ী অভিযোগ নিষ্পত্তি ব্যবস্থাপনার মানোন্নয়নের জন্য জেকেএলজিজিসি প্রয়োজনীয় পদক্ষেপ গ্রহণ করবে ।
ইস্পাতমন্ত্রক
সুসংহত ইস্পাত হাবের মাধ্যমে পূর্ব ভারতের উন্নয়নকে ত্বরান্বিত করার লক্ষ্যে ‘পূর্বোদয় - এর সূচনা করলেন শ্রী ধর্মেন্দ্র প্রধান
নয়াদিল্লি, ১০ জানুয়ারি, ২০২০
প্রধানমন্ত্রীর পূর্ব ভারতের রাজ্যগুলির প্রতি উন্নয়নের পরিকল্পনার সঙ্গে সাযুজ্য রেখে পেট্রোলিয়াম ও প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান ‘পূর্বোদয়’ – এর সূচনা করবেন। সিআইআই এবং জেপিসি-র সঙ্গে অংশীদারিত্বে ইস্পাত মন্ত্রক ১১ই জানুয়ারি কলকাতার দ্য ওবেরয় গ্র্যান্ড হোটেলে কর্মসূচির উদ্বোধন করবেন।
পূর্ব ভারতের আর্থ-সামাজিক উন্নয়নের অবদান রাখতে বিশ্ব মানের এই ইস্পাত হাব – পূর্বদয়ের গুরুত্বপূর্ণ ভূমিকা রাখবে। এর ফলে, ৭ হাজার কোটি মার্কিন ডলার মূলধন বিনিয়োগ হবে এবং ৩ হাজার ৫০০ কোটি মার্কিন ডলার মোট অভ্যন্তরীণ ইস্পাত উৎপাদন সম্ভব হবে। সম্পূর্ণ প্রক্রিয়াটি বাস্তবায়িত হলে এই অঞ্চলে ২৫ লক্ষ কর্মসংস্থানের সুযোগ সৃষ্টি হবে। এর ফলে, শহর, স্কুল, হাসপাতাল, দক্ষতা উন্নয়ন কেন্দ্র সহ সামাজিক পরিকাঠামো নির্মাণে সুবিধা হবে।
ভারতের পূর্বাঞ্চল প্রাকৃতিক সম্পদে সমৃদ্ধ হলেও উন্নয়নের নিরিখে দেশের অন্যান্য অংশের থেকে যথেষ্ট পিছিয়ে রয়েছে। ওডিশা, ঝাড়খন্ড, ছত্তিশগড়, পশ্চিমবঙ্গ এবং উত্তর অন্ধ্রপ্রদেশ – অর্থাৎ পূর্ব ভারতের দেশের মোট আকরিক লোহার ৮০ শতাংশ রয়েছে। এই অঞ্চলে ১০০ শতাংশ রান্নার কয়লা, প্রচুর পরিমাণে ক্রমাইট, বক্সাই ও ডলোমাইট রয়েছে। পারাদ্বীপ, হলদিয়া, বিশাখাপত্তনম, কলকাতা সহ দেশের গুরুত্বপূর্ণ বন্দরগুলি, তিনটি প্রধান নদীপথ এবং উন্নত রেল ও সড়ক যোগাযোগ ব্যবস্থা এখানে রয়েছে। এত কিছু সত্ত্বেও মানব উন্নয়ন সূচক এবং মোট অভ্যন্তরীণ উৎপাদনের নিরিখে এই অঞ্চল যথেষ্ট পিছিয়ে।
ভারতের অর্থনীতিকে ৫ লক্ষ কোটি মার্কিন ডলারের সমতুল অর্থনীতিতে পৌঁছে দিতে পূর্ব ভারতের ৫টি রাজ্য যথেষ্ট গুরুত্বপূর্ণ ভূমিকা নিতে পারে, যেখানে ইস্পাত শিল্প গুরুত্বপূর্ণ অনুঘটক হতে পারে।
এই পূর্বোদয় কেন্দ্র, রাজ্য সরকারগুলি এবং বেসরকারি প্রতিষ্ঠানগুলি যুক্ত থাকবে। মন্ত্রক এই লক্ষ্যে বিভিন্ন পদক্ষেপ গ্রহণ করেছে। কলিঙ্গনগর এবং বোকারো-কে মূল জায়গা হিসাবে চিহ্নিত করা হয়েছে। জমি অধিগ্রহণ, কাঁচামাল সংগ্রহ সহ বিভিন্ন গুরুত্বপূর্ণ চ্যালেঞ্জের মোকাবিলায় প্রয়োজনীয় উদ্যোগ গ্রহণ করা হয়েছে। কলিঙ্গনগর, আঙ্গুল, রৌঢ়কেলা, ঝাড়সুগুদা, নাগারনার, ভিলাই, রায়পুর, জামশেদপুর, বোকারো, দুর্গাপুর, কলকাতা, বিশাখাপত্তনম – এই ১২টি জায়গায় ‘পূর্বোদয়’ – এর জন্য গুরুত্বপূর্ণ পরিকাঠামো কেন্দ্র গড়ে তোলা হবে।
CG/CB/SB
(Visitor Counter : 157